Kakva je budućnost sporazuma o konvencionalnim snagama u Europi?
Rusija je prije desetak dana i službeno istupila iz primjene međunarodnog Sporazuma o konvencionalnim vojnim snagama
Sporazum o konvencionalnim vojnim snagama u Europi potpisali su 19. studenog 1990. godine predstavnici NATO saveza i Varšavskog ugovora. Ovaj međunarodni dokument ograničava broj vojnih zrakoplova i helikoptera, teškog topništva, tenkova i kopnenih divizija na cijelom kontinentu – od Atlantika do Urala. Bivši američki ambasador pri NATO savezu Robert Hunter kaže da je glavni cilj bio smanjiti ogromnu superiornost Varšavskog ugovora kada su u pitanju konvencionalne vojne snage. Wade Bose, stručnjak koji radi za privatnu znanstvenu organizaciju Arms Control Association, kaže da je na temelju ovoga sporazuma uništeno više od 60 tisuća komada konvencionalnog naoružanje, većinom topništva. Uz to, ovaj je sporazum uveo u odnose između vojski i važan element transparentnosti. No, u ljeto 1991. godine – manje od osam mjeseci nakon što je Sporazum o konvencionalnim vojnim snagama zaključen – Varšavski se ugovor raspao. U prosincu iste godine, prestao je postojati i Sovjetski savez. Krajem 1999. godine, države potpisnice ovog sporazuma odlučile su revidirati dokument kako bi bolje odražavao novu stvarnost. Nova verzija sporazuma nameće ograničenja svakoj od vojski – dok je prvotni sporazum ograničavao oružane efektive dvaju vojnih saveza, NATO-a i Varšavskog sporazuma. Međutim, novu verziju sporazuma ratificirale su tek četiri zemlje – Ukrajina, Bjelorusija, Rusija i Kazahstan. Da bi postao pravovaljan, mora ga ratificirati svih 30 država potpisnica. Razlog ovoj situaciju objašnjava Wade Bose. Rusija je u više navrata pozvala zemlje NATO saveza da ratificiraju revidirani Sporazum o konvencionalnim vojnim snagama. Kremlj odbija priznati da postoji bilo kakva veza između ratifikacije ovog međunarodnog dokumenta i nazočnosti ruske vojske u Gruziji i Moldaviji. U travnju je ruski predsjednik Vladimir Putin objavio moratorij na provedbu ovog sporazuma - u znak ruskog neslaganja sa stajalištem zemalja NATO saveza. Prije desetak dana, rusko je sudjelovanje u provedbi sporazuma potpuno obustavljeno. Stručnjaci tek procjenjuju značaj ove ruske odluke. Prognoziraju da bi to moglo značiti da Moskva više neće razmjenjivati vojne informacija sa Zapadom te da neće dopuštati inspekcije svojih baza. Jason Lyall, stručnjak za Rusiju koji predaje na sveučilištu Princeton, prognozira da će možda doći do značajnih pomaka ruske vojske, i to u dvije ruske regije. Neke zapadne analitičare pokreti ruske vojske prema granicama dosta podsjećaju na hladni rat. Podsjećanje na ne tako davnu prošlost posebno je snažno u ovom trenutku kada odnosi Washingtona i Moskvi nisu baš najbolji.